
יש מחלוקת בראשונים מה עדיף: יבום או חליצה
הרי"ף והרמב"ם ורבינו חננאל: מצוות ייבום קודמת
רבנו תם וגם רש"י: מצוות חליצה קודמת
לרמב"ם יש טענה מקורית לשיטתו:
ספר המצוות לרמב"ם מצוה רי"ז
היא שצונו להיות היבמה חולצת ליבמה אם לא ישאנה. והוא אמרו יתעלה: “וחלצה נעלו”.
וכבר התבארו משפטי מצוה זו במסכת יבמות. וכבר ידעת אמרם (יבמות ל"ט:) מצות יבום קודמת למצות חליצה,
ולכן היא נקראת יבמות ואע"פ שהיא כוללת דיני היבום והחליצה בשוה.
לא קוראים למסכת סנהדרין "סקילה", ולא קוראים למסכת חולין "טריפות".
המחלוקת הזאת מגיעה עד השולחן ערוך.
שולחן ערוך, אבן העזר, סימן קס"ה איזה מהם קודם או חליצה או יבום
סעיף א': מצות יבום קודמת למצות חליצה (...) י״א שמצות חליצה קודמת
לכאורה, מקריאה שטחית בפסוקים נראה שייבום קודם.
דברים, כי תצא, פרק כ' פסוק כ':
פסוק ה': לֹא תִהְיֶה אֵשֶׁת הַמֵּת הַחוּצָה, לְאִישׁ זָר: יְבָמָהּ יָבֹא עָלֶיהָ, וּלְקָחָהּ לוֹ לְאִשָּׁה וְיִבְּמָהּ.
פסוק ז': וְאִם לֹא יַחְפֹּץ הָאִישׁ, לָקַחַת אֶת יְבִמְתּוֹ
פסוק ט': וְנִגְּשָׁה יְבִמְתּוֹ אֵלָיו, לְעֵינֵי הַזְּקֵנִים, וְחָלְצָה נַעֲלוֹ מֵעַל רַגְלוֹ
הרמב"ן בראשית ל"ח פסוק ח' על מעשה ער ואונן: הנה נחשב לאכזריות גדולה באח כאשר לא יחפוץ ליבם.

	שיטת אבא שאול
הערעור הראשון על ביצוע הייבום הלכה למעשה נמצא במשנה במסכת בכורות;
משנה, בכורות פרק א' משנה ז'
לא רצה לפדותו (פירוש: פטר חמור) עורפו בקופיץ מאחריו וקוברו.
מצות פדיה קודמת למצות עריפה, שנאמר (שמות י"ג) ואם לא תפדה וערפתו.
מצות יעידה (פירוש: באמה העבריה) קודמת למצות פדיה, שנאמר (שמות כ"א) אשר לא יעדה והפדה.
מצות יבום קודמת למצות חליצה, בראשונה, שהיו מתכוונין לשם מצוה.
ועכשיו שאין מתכונין לשם מצוה, אמרו מצות חליצה קודמת למצות יבום.
מצות גאולה (פירוש: המתפיס בהמה לבדק הבית) באדון הוא קודם לכל אדם, שנאמר (ויקרא כ"ז), ואם לא יגאל ונמכר בערכך.
והמשנה בבכורות בכלל לא מביאה את הפסוקים של הייבום.
בירושלמי מביאים שני פירושים הפוכים לפסוק " וְנִקְרָא שְׁמוֹ בְּיִשְׂרָאֵל:":
אמר רבי יוסי: (...)
מאן דאמר חליצה גנאי, על ידי שפגם דבר אחד מן התורה יבוא ויטול פגמו [דברים כ”ה י’] "ונקרא שמו בישראל בית חלוץ הנעל"
ומאן דאמר חליצה שבח, נאמר כאן קרייה ונאמר להלן [בראשית מ”ח ט”ז] ויקרא בהם שמי. מה קרייה שנאמר להלן שבח אף כאן שבח
במסכת יבמות, בבלי, פגשנו את ההוראה הזאת להמנע מייבום, בשם אבא שאול, בשלוש מקומות:
[bookmark: OLE_LINK3][bookmark: OLE_LINK4]יבמות דף ג' ע"א: אבא שאול היא דאמר מצות חליצה קודמת למצות ייבום
יבמות דף ק"ט ע"א:
תני בר קפרא לעולם ידבק אדם (...) בחליצה (...) בחליצה כאבא שאול
[bookmark: OLE_LINK1][bookmark: OLE_LINK2]דתניא, אבא שאול אומר: "הכונס את יבמתו לשם נוי לשם אישות לשם דבר אחר כאילו פוגע בערוה וקרוב בעיני להיות הולד ממזר".
יבמות ל״ט ע״ב
אבא שאול אומר [תוספתא ו', י'] הכונס את יבמתו לשם נוי, ולשום אישות, ולשום דבר אחר כאילו פוגע בערוה. וקרוב אני בעיני להיות הולד ממזר.
וחכמים אומרים "יבמה יבא עליה", מכל מקום.
ביבמות ירושלמי מאמר אבא שאול מופיע ממש בהתחלת המסכת:
ירושלמי יבמות פרק א' הלכה א'
רב הונא פתר מתניתא
מת אחיו בלא בנים חזרה והותרה. יכול תחזור להיתירה הראשון, רצה לכנוס לשם תואר כונס, לשם ממון כונס? תלמוד לומר: "יבמה יבוא עליה" מצוה!
אתיא דרבי הונה כאבא שאול
דתנא אבא שאול אומר הכונס את יבמתו לשום נוי או לשום דברים אחרים הרי זו בעילת זנות וקרוב להיות הוולד ממזר
זאת אומרת שהכוונה של עושה המצווה קובעת אם עשה את המצווה או חס ושלום, אם הוא לא כוון, לא עשה את המצוה כלל! עד כמה הדברים מגיעים. אבא שאול סייג את דבריו "קרוב להיות הוולד ממזר".
ה-"ערוך לנר" (בעצם, לפניו, הרמב"ן על הדף) מבין מדברי אבא שאול שמי שמייבם לא לשם מצוה לא קנה את היבמה בכלל.
ערוך לנר יבמות ל"ט ע"ב
כיון דקאמר כאלו פוגע בערוה על כן סבירא ליה דבדיעבד לא קנה דאם לא כן אין שייך "כאלו פוגע בערוה"!
ויש לזכור שלמדנו שהיבם קונה את היבמה בכל צורה:
יבמות נ"ג ע"ב, משנה
הבא על יבמתו בין בשוגג בין במזיד בין באונס בין ברצון (...) קנה ולא חילק בין ביאה לביאה.
ובכל זאת הערוך לנר סובר שלא קנה את יבמתו בכלל, לפי אבא שאול, אם ליבם היו כוונות זרות.
	כוונה במצות ייבום
מורנו הרב העלה בשיעור תמיהה על רש"י
יבמות ל"ט:
תנן התם: "מצות יבום קודמת למצות חליצה" בראשונה שהיו מתכוונין לשם מצוה
עכשיו שאין מתכוונין לשם מצוה אמרו: "מצות חליצה קודמת למצות יבום"
אמר רב אין כופין
שם מפרש רש"י: (יבמות ל"ט: רש"י) דיבור המתחיל "אמר רב אין כופין"
ואי ניחא לתרוייהו לייבומי אין כופין אותו לחלוץ
דנימא לאו למצוה מכווני ופגע באיסור אשת אח
אלא אי בעי מייבם.
מה, אם כן, ההוה אמינא לפי רש"י:
יש הוה אמינא שאם היבם לא מכוון לשם מצוה, הבית דין צריך לכוף אותו לחלוץ ולא ליבם.
מורנו הרב זאב פריינד שליט"א:
מה ההוא אמינא ברש"י?
איך יכול להיות הלכה בדבר המסור ללב לגמרי!
לא יכולים לדעת אם כוון למצוה או לא.
הירושלמי מביא שרבי יוסי הקפיד מאוד מאוד לכוון לשם מצווה בלבד ביבום.
ירושלמי יבמות פרק א' הלכה א'
רבי יוסי בן חלפתא ייבם את אשת אחיו חמש חרישות חרש וחמש נטיעות נטע ודרך סדין בעל.
אגב, יוצא מזה שרבי ישמעאל ברבי יוסי שהורה הלכה ביבמה לפני רבי ביבמות ק"ה ע"ב, היה בן של יבום.
שואל החזון איש סימן קכ"ט סקי"ג:
בעלמא כהאי גוונא חשיב מצוה שלא לשמה, ואילו לוקח אתרוג לשם כבוד ולהתנאות, ודאי יצא מצוותו, ואפילו למאן דאמר מצוות צריכות כוונה (...) ואף אם כוונות אחרות הן העיקר אצלו, מכל מקום כיוון דיודע גם קיום המצווה בזה סגי.
	מצות יבום כנגד איסור אשת אח
מסביר החזון איש סימן קכ"ט סקי"ג
הכא סבירא ליה לאבא שאול כיוון דאיכא איסור אשת אח, אין רצון התורה אלא במצווה לשמה
נוכל להעזר בלשון הרמב"ם כדי להבין את כוונת החזון איש:
שו"ת הרמב"ם סימן רי"ח 
וידועה לכם מסקנת פסק ההלכה, שמצות יבום קודמת למצות חליצה, אפילו אינו מתכוין לשם מצוה, אלא לשם נוי או לשם ממון, הואיל ולאחר שמת (אחיו) בלא בנים, הותרה (לו) ונסתלק איסור הערוה בכלל, כחכמים.
אבל לפי שיטת אבא שאול מצות חליצה קודמת, להיותו סובר, שאיסור אשת אח דחוי מפני היבום, ואם מתכוונים לדבר אחר זולתי המצוה, הריהו כאלו פגע בערוה.
 ואין הלכה כמותו, כמו שבאר התלמוד.
חולק ה-חזון איש על דעת ה-ערוך לנר:
באמת סבירא ליה לאבא שאול דקנאה אפילו בביאת שוגג ובביאת זנות
ומסביר החזון איש:
בידי שמים נחשב כפגע בערוה. שעיקר כוונת התורה בהיתר הייבום בשביל קיום מצוות היבום, והוא קלקל ופגם בכוונת התורה, והעושה כן מוטב שלא יעשנה.(...) והלכך אמרו מצוות חליצה קודמת
	סיכום: מצוה לשמה
היום אנחנו נוהגים למעשה על פי אבא שאול ולא עושים יבום אלא חליצה.
והתביעה קשה: לכאורה נקבע לנו להלכה שאם לא עשינו מצות התורה לשמה, בלי שום פניות, אז לא קיימנו את מצוות התורה.
מלבי"ם דברים פרשת כי תבוא פרק כ"ו פסוק ט"ו
השקיפה ממעון קדשך מן השמים.
אם אין כונתו בשביל עצמו רק למלאות רצון ה' הוא מצוה לשמה.
ובזה נראה לי לפרש הכתוב
(בראשית י"ח י"ט) "כי ידעתיו למען אשר יצוה את בניו ואת ביתו אחריו
ושמרו דרך ה' לעשות צדקה ומשפט
למען הביא ה' על אברהם את אשר דבר עליו"
שפירושו שיאהב ה' את אברהם בשביל שיצוה את בניו לעשות צדקה ומשפט לא למענו שיבא עליו את אשר דבר ה', רק למען ה', שיביא ה' עליו ולמלאות רצון ה':
אחד הדרכים לבחון אם מקיימים מצוה לשמה או לא היא כאשר אדם מבודד מכל אדם המסוגל להעריך את עשיית המוה.
בראשית י"ד י"ב לך לך
וַיַּגֵּד לְאַבְרָם הָעִבְרִי
בראשית רבה  פרשת לך לך, פרשה מ"א י"ג
[bookmark: _GoBack]רבי יהודה אומר כל העולם מעבר אחד והוא מעבר אחד
לאבא שלי, החבר שלמה זאב בן אלכסנדר ז"ל, שזה היום היארצייט שלו, כ"ג שבט, היתה הזדמנות ארוכה להוכיח קיום מצוות לשמם. שלוש שנים שרות צבאי בצבא הצרפתי ועוד חמש שנים של שבי בגרמניה הנאצית. בסביבה כזאת אין שום רווח חברתי או אחר בקיום מצוות. הכל לשם שמים נטו.
הלואי ונזכה ללמוד מדרכיו.
לסיום אודה בשם כל משתתפי השיעור למורנו ורבנו הרב זאב פרויינד שליט"א שהאיר את דרכנו לכל אורך המסכת הקשה והארוכה הזאת, מסכת יבמות, בשיעורים מתוקים מדבש, יום יום, בשבתות ובחגים, ללא לאות. גם תודה לכל הגבאים הדואגים לכל צרכי השיעור, איש איש במקומו.
מלכא דעלמא יברך יתהון, יפיש חייהון, ויסגא יומיהון, ויתן ארכה לשניהון, ויתפרקון וישתזבון מן כל עקא ומן כל מרעין בישין. מרן די בשמיא יהא בסעדהון כל זמן ועידן ונאמר אמן.

